
Nešauboties var teikt, ka Parīze ir pelnījusi savu reputāciju kā 
viena no skaistākajām un romantiskākajām pilsētām pasaulē. 
Vēsturiski tā ir bijusi kā magnēts māksliniekiem, rakstniekiem 
un politiskiem disidentiem, un tā joprojām ir avangardā 
mākslas, modes, gastronomijas un kultūras jomā. Ar tās 
krāšņajiem bulvāriem, kas pilni ar kafejnīcām un veikaliņiem, 
un iespaidīgo panorāmu, kas iekļauta UNESCO mantojuma 
sarakstā, tā ir viena no lielākajām un neaizmirstamākajām 
Eiropas pilsētām. Šī LEGO® Architecture Parīzes panorāma 
izceļ dažus leģendārākos pilsētas arhitektūras pieminekļus 
maza mēroga LEGO suvenīrā. Mēs ceram, ka tā modinās labas 
atmiņas un asociācijas ar šo pilsētu. 


Parīze — gaismas pilsēta 

“Pastaiga pa Parīzi sniegs 
vēstures, skaistuma un dzīves 
jēgas mācību.” 


Tomass Džefersons 

Domājot par Parīzi, prātā nāk Triumfa arka kā viens no tās 
nozīmīgākajiem piemiņas memoriāliem. Skaisto neoklasicisma 
arku 1806. gadā pasūtīja Napoleons, un to projektēja arhitekts 
Žans Šalgrēns (Jean Chalgrin), godinot tos, kuri cīnījās par 
Franciju un atdeva savas dzīvības Franču revolūcijas un 
Napoleona karu laikā. Kopš tā laika tā ir bijusi franču karaspēka 
pulcēšanās vieta, kur notika parādes pēc veiksmīgām militārām 
kampaņām, kā arī notiek ikgadējā Bastīlijas dienas parāde. 


Triumfa arka 

Viens no pasaulē skaistākajiem un slavenākajiem bulvāriem, 
Elizejas lauki, ir sinonīms Parīzes greznībai un grandiozitātei, 
luksusa veikaliem, kafejnīcām un teātriem. 2 km garais 
bulvāris, kas stiepjas cauri 8. rajonam, sākotnēji bija Tilerī dārzu 
paplašinājums, kas veda uz Versaļas pili, kuru Luijs XIV atklāja 
1667. gadā. Daudzi uzskata, ka tieši šajā gadā Parīze dzima kā 
lielpilsēta. 


Elizejas lauki 

Šis 210 m augstais monolītais debesskrāpis atrodas Parīzes 
Monparnasas rajonā. To projektēja arhitekti Eižens Boduā 
(Eugène Beaudouin), Irbēns Kesans (Urbain Cassan) un Luiss 
de Oims de Mariens (Louis de Hoÿm de Marien) un būvēja 
uzņēmums “Campenon Bernard”. Tas bija augstākais tornis līdz 
2011. gadam, kad to pārspēja Fērsta tornis. Mīlēts un nīsts, tas 
bieži tiek kritizēts par to, ka atrodas nevietā Parīzē panorāmā, 
tomēr tas piedāvā unikālu panorāmu uz pilsētas slavenākajiem 
objektiem. 


Monparnasas tornis 

Lielā pils Elizejas laukos tika uzbūvēta 1897. gadā, gatavojoties 
1900. gada Pasaules izstādei, un tagad tā ir vēsturiska vieta 
ar izstāžu zāles un muzeja kompleksu. Sākotnējā iecere bija 
izveidot ēku, kurā notiktu lieli Parīzes mākslas pasākumi. Šī 
greznā ēka ar iespaidīgo stikla jumtu kopš tās atklāšanas ir 
redzējusi daudzus un dažādus mākslas darbus un kultūras 
pasākumus. 


Lielā pils 

Nekas Parīzi nesimbolizē pārliecinošāk kā leģendārais Eifeļa 
tornis jeb Tour Eiffel. Tas uzcelts 1887.–1889. gadā un ir nosaukts 
inženiera Gustava Eifeļa vārdā, kurš projektēja un uzbūvēja šo 
dzelzs konstrukciju. 
Faktiskie torņa projekta autori bija Moriss Kuklā (Maurice 
Koechlin) un Emīls Nugjē (Émile Nouguier), kuri šajā laikā 
strādāja pie Eifeļa, kā arī arhitekts Stefēns Sovestrs (Stephen 
Sauvestre), gūstot iedvesmu no Lattingas observatorijas 
Ņujorkā. 
Tomēr šī visā pasaulē iemīļotā Parīzes kultūras ikona tās 
pirmsākumos nebija tik populāra; to stipri kritizēja tā laika 
vadošie mākslinieki un intelektuāļi. Mūsdienās to uzskata par 
lielisku strukturālās mākslas piemēru. 


Eifeļa tornis 

Luvras muzejs tika atklāts 1793. gadā Franču revolūcijas 
laikā, un jau no paša sākuma tā mērķis bija sniegt iedvesmu 
laikmetīgajai mākslai. Kā bijusī karaļu rezidence Luvra ir 
nesaraujami saistīta ar Francijas vēsturi astoņu gadsimtu 
garumā. Te apskatei ir izlikti vairāk nekā 35 000 mākslas darbu, 
tostarp tādi visu apbrīnoti darbi kā Leonardo da Vinči gleznotā 
“Mona Liza”, Samotrākes Nīke un Milosas Venera. 


Luvras muzejs 

Spēkā ir pastāvošie nosacījumi un noteikumi. 

Spēkā ir pastāvošie nosacījumi un noteikumi. 


LEGO Group vēlas uzzināt tavu viedokli par jauniegādāto produktu. 
Tavas atsauksmes palīdzēs virzīt šīs produktu sērijas turpmāko 
attīstību. Lūdzu, apmeklē vietni: 


LEGO.com/productfeedback 


Aizpildot mūsu īso aptaujas anketu, tu automātiski piedalīsities 
LEGO® balvas izlozē. 


Vai tev patīk LEGO® Architecture? 

LEGO® Architecture 


LEGO® Architecture sērija radoši tver daudzu pasaules 
ievērojamāko vietu būtību un sniedz patīkamu un aizraujošu 
LEGO būvēšanas pieredzi. 


Neatkarīgi no tā, vai jūs interesē ceļošana, dizains, vēsture vai 
arhitektūra, šie komplekti ir taustāms atgādinājums par lielisku 
ceļojumu, slavenu celtni, ko labi pazīstat, vai pilsētu, kuru 
sapņojat apmeklēt. 


Visi LEGO Architecture komplekti ir veidoti, lai tos izliktu apskatei. 
Tas ir kas vairāk nekā tikai fotoattēls, jo modeļa būvēšana un 
izlikšana uz rakstāmgalda, grāmatu skapī vai plauktā ļauj domās 
nokļūt šajā vietā ikreiz, kad aplūko modeli. 


Sekojiet mums: 


Ādams Rīds Takers (Adam Reed Tucker) ir viens no LEGO 
Architecture produktu līnijas līdzautoriem. 

Brīvības statuja 

Lielais Ķīnas mūris 


Izbaudi arhitektūras pasauli un sakrāj visus 
modeļus 

ASV Kapitolija ēka 

Customer Service 
Kundenservice 
Service Consommateurs 
Servicio Al Consumidor 
LEGO.com/service or dial 


00800 5346 5555 : 
1-800-422-5346 : 


Atsauces 


Attēli – 


© GettyImages 

Ilgstoša pagaidu ekspozīcija 
Eifeļa tornis tika uzcelts 1889. gada Parīzes 
ekspozīcijai. Tas nebija paredzēts kā 
pastāvīga konstrukcija, un to bija plānots 
demontēt 1909. gadā. Tomēr torni no šāda 
likteņa glāba tas, ka to varēja izmantot kā 
radioantenu. 


Uzvaras lidojums 
Godinot Pirmā pasaules kara laikā bojā 
gājušos gaisa flotes karavīrus, pilots Šarls 
Gudfro (Charles Godefroy) ar savu kaujas 
lidmašīnu izlidoja cauri arkai. 


Universāls muzejs 
Luvra ir pasaulē lielākais un visvairāk 
apmeklētais muzejs. 
Tā ir universāls muzejs, kura slavenās 
kolekcijas aptver vairākus gadu tūkstošus 
un visu pasauli no Amerikas līdz pat Āzijai. 


Milzīgs logu tīrīšanas darbs 
Tiek lēsts, ka šai 59 stāvu ēkai ir 7200 logi. 


Visgreznākais veloceliņš 
Šī prestižā avēnija ir bijusi Tour de France 
noslēguma posms kopš 1975. gada. Pirms 
apbalvošanas ceremonijas riteņbraucēji 
izpilda vairāku apļus uz priekšu un atpakaļ pa 
Elizejas laukiem. 


Smalka, bet izturīga 
Lielā pils ir lielākā metāla un stikla 
konstrukcija pasaulē. 

Seko informācijai par LEGO® Architecture 


